তাপপ্রবাহের সতর্কতা, চড়বে পারদ, তাপমাত্রা কত ঘরে যাবে দেখে নিন

কলকাতা: চলতি বছরে কলকাতা সহ দক্ষিণবঙ্গে শীতের কার্যত কামড় ছিল না। কিন্তু মার্চ থেকে মে পর্যন্ত প্রবল গরম (WB Summer Weather Forecast) অনুভূত হবে। ওই তিন মাসে তাপপ্রবাহ (WB Summer Heat Wave)। গরমের কামড় এতটাই তীব্র হবে যে লুও বইবে। ভারতীয় মৌসম ভবন পূর্বাভাস এমনটাই জানিয়েছে। ক্যালেন্ডার পাতা বলছে আজ মার্চের ১ তারিখ। এখন গরম সেই ভাবে না পড়লেও বেলা বাড়ার সঙ্গে সঙ্গে রোদের তাপে জ্বালা ধরাচ্ছে। মৌসম ভবন পূর্বাভাস গরমের আতঙ্ক কয়েকগুন বাড়িয়ে দিল।

ফেব্রুয়ারির শুরু থেকেই তাপমাত্রার ঊর্ধ্বগ্রাফ দেখেই ইঙ্গিতটা মিলতে শুরু করেছিল। মার্চের শুরুতেই গ্রীষ্ম নিয়ে দুঃসংবাদটা শুনিয়েই দিল হাওয়া অফিস। আলিপুর আবহাওয়া দফতরের কর্তারা বলছেন, মার্চেই বাংলায় ৪০ ডিগ্রি ছুঁয়ে ফেলতে তাপমাত্রা। তাপপ্রবাহের পূর্বাভাস মার্চ থেকে মে পর্যন্ত। তাপপ্রবাহের আশঙ্কা বেশি পশ্চিমের জেলাগুলিতেই। দক্ষিণবঙ্গে আপাতত বৃষ্টির সম্ভাবনা নেই। ক্রমশ তাপমাত্রা বাড়বে। মার্চ মাসের শুরুতেই ৩ থেকে ৪ ডিগ্রি সেলসিয়াস পর্যন্ত বেড়ে যেতে পারে পারদ। হাওয়া অফিস বলছে এই সপ্তাহান্ত থেকেই ধীরে ধীরে গরম হবে হাওয়া। ৩৪ ডিগ্রির ঘরে পৌঁচ্ছে যেতে পারে তাপমাত্রার।

আরও পড়ুন: SSKM ব্রাত্য, ঘাড়ে-থাইয়ে চোট, বেড়েছে রক্তচাপও

মৌসম ভবনের পূর্বাভাস, উত্তর-পূর্ব ভারত, উত্তর ভারতের একাংশ এবং দক্ষিণ ভারতের একাংশ বাদ দিয়ে ভারতের অধিকাংশ জায়গায় দিনে তাপপ্রবাহ চলতে পারে। স্বাভাবিকের থেকে বেশি থাকতে পারে তাপমাত্রা। পশ্চিমবঙ্গের মানুষও গরম থেকে রেহাই পাবেন না। মার্চে মূলত পশ্চিমাঞ্চলের জেলাগুলিতে তাপপ্রবাহ চলবে। আর এপ্রিল এবং মে’তে পশ্চিমবঙ্গের বড় একটা অংশে তাপপ্রবাহ চলতে পারে।